योग कार्यक्रम को विपक्ष का निशाना बनाए जाने के बीच प्रधानमंत्री ने कहा कि इस कार्यक्रम का मकसद सिर्फ और सिर्फ मानवता का कल्याण और सद्भावना व तनाव से मुक्ति के संदेश का प्रसार है। प्रधानमंत्री बोले- मेरे लिए यह उतना महत्त्वपूर्ण नहीं है कि यह (योग) किस भूमि पर पैदा हुआ, किस भाग में इसका प्रसार हुआ। महत्त्व इस बात का है कि मानव का आंतरिक विकास होना चाहिए। हम इसे केवल एक दिवस के रूप में नहीं मना रहे हैं बल्कि हम मानव मन को शांति एवं सद्भवना के नए युग की शुरुआत के लिए प्रशिक्षित कर रहे हैं।